CELEX: 62008CN0138
Language: et
Date: 2008-04-07 00:00:00
Title: Kohtuasi C-138/08: Eelotsusetaotlus, mille esitas Fővárosi Ítélőtábla (Ungari Vabariik) 7. aprillil 2008 — Hochtief AG, Linde-Kca-Dresden GmbH versus Közbeszerzések Tanácsa Közbeszerzési Döntőbizottság

19.7.2008   
            
            
               ET
            
            
               Euroopa Liidu Teataja
            
            
               C 183/9
            
         Eelotsusetaotlus, mille esitas Fővárosi Ítélőtábla (Ungari Vabariik) 7. aprillil 2008 — Hochtief AG, Linde-Kca-Dresden GmbH versus Közbeszerzések Tanácsa Közbeszerzési Döntőbizottság
   (Kohtuasi C-138/08)
   (2008/C 183/16)
   Kohtumenetluse keel: ungari
   Eelotsusetaotluse esitanud kohus
   Fővárosi ítélőtábla
   Põhikohtuasja pooled
   
      Kaebuse esitaja: Hochtief AG, Linde-Kca-Dresden GmbH
   
      Vastustaja: Közbeszerzések Tanácsa Közbeszerzési Döntőbizottság
   
      Menetluses osaleja: Budapest Főváros Önkormányzata
   Eelotsuse küsimused
   
               1.
            
            
               Kas Euroopa Ühenduste Nõukogu (edaspidi: „nõukogu”) direktiivi 93/37/EMÜ (1), millega kooskõlastatakse riiklike ehitustöölepingute sõlmimise kord, artiklit 22 asendava direktiivi 2004/18/EÜ artikli 44 lõikes 3 sätestatud õigusnormi võib kohaldada juhul, kui riigihankemenetlus alustati ajal, kui direktiiv 2004/18/EÜ (2) oli juba jõustunud, kuid liikmesriikidele selle ülevõtmiseks antud tähtaeg ei olnud veel möödunud, seega ei olnud seda veel siseriiklikusse õigusesse üle võetud?
            
         
               2.
            
            
               Kui vastus esimesele küsimusele on jaatav, siis küsib kohus järgmisena, kas väljakuulutamisega läbirääkimistega menetluse korral tuleb direktiivi 2004/18/EÜ artikli 44 lõike 3 sätet arvestades, mille kohaselt „igal juhul peab kutsutud kandidaatide arv olema piisav, et tagada tõelist konkurentsi”, nõuetekohaste kandidaatide arvu piiramist mõista nii, et teises, lepingute sõlmimise etapis peab minimaalne arv (kolm) kandidaate jätkuvalt olemas olema?
            
         
               3.
            
            
               Kui vastus esimesele küsimusele on eitav, siis küsib kohus Euroopa Kohtult, kas Euroopa Ühenduste Nõukogu direktiivi 93/37/EMÜ, millega kooskõlastatakse riiklike ehitustöölepingute sõlmimise kord (edaspidi: „direktiiv”), artikli 22 lõikes 3 sätestatud tingimust, et on olemas „piisav arv nõuetekohaseid kandidaate”, tuleb tõlgendada nii, et osalema kutsutud kandidaatide miinimumarvule (kolm) vastava arvu kandidaatide puudusel ei ole menetlust võimalik jätkata pakkumuse esitamise ettepanekuga?
            
         
               4.
            
            
               Kui Euroopa Kohtu vastus kolmandale küsimusele on eitav, siis küsib kohus järgmisena, kas piiratud menetlust puudutavate normide hulgas eraldi välja toodud säte, s.o direktiivi artikli 22 lõike 2 teine lõik, mis sätestab, et „igal juhul peab kandidaatide arv, kellel palutakse pakkumine esitada, olema piisav reaalse konkurentsi tagamiseks”, on kohaldatav lõikes 3 reguleeritud kaheastmelisele läbirääkimistega menetlusele?
            
         
      (1)  EÜT L 199, lk 54; ELT eriväljaanne 06/02, lk 163.
   
      (2)  ELT L 134, lk 114; ELT eriväljaanne 06/07, lk 132.